section_heading: Znamenitosti
paragraph_text: Većina znamenitosti je smještena u samom centru grada. Najvažnije gradske znamenitosti su gradski zoološki vrt (Calgary ZOO), kineska četvrt, TELUS World of science, toranj Calgary (Calgary tower). Devonian gardens je jedan od najvećih zatvorenih vrtova na svijetu, a nalazi se u sklopu TD Squarea. Južnije od centra (downtown) je Midtown i Beltline, četvrt koja je najpoznatija po svojim noćnim klubovima. Za shopping su najvažnije lokacije TD Square, Calgary Eaton Centre, Stephen Avenue i Eau Claire Market. Uz velike prodajne centre u centru, veliki broj njih je u raznim gradskim cetvrtima, a ističu se najviše Chinook Centre, Southcentre Mall, Market Mall, Sunridge Mall.